CELEX: 31980R2309
Language: el
Date: 1980-09-03 00:00:00
Title: Κανονισμός (ΕΟΚ) αριθ. 2309/80 της Επιτροπής της 3ης Σεπτεμβρίου 1980 περί τρίτης τροποποίησης του κανονισμού (ΕΟΚ) αριθ. 2960/77 «περί των λεπτομερειών πώλησης του ελαιολάδου που ευρίσκεται στην κατοχή των οργανισμών παρέμβασης»

Avis juridique important

|

31980R2309

Κανονισμός (ΕΟΚ) αριθ. 2309/80 της Επιτροπής της 3ης Σεπτεμβρίου 1980 περί τρίτης τροποποίησης του κανονισμού (ΕΟΚ) αριθ. 2960/77 «περί των λεπτομερειών πώλησης του ελαιολάδου που ευρίσκεται στην κατοχή των οργανισμών παρέμβασης»  

Επίσημη Εφημερίδα αριθ. L 233 της 04/09/1980 σ. 0013 - 0013 Ελληνική ειδική έκδοση: Κεφάλαιο 03 τόμος 30 σ. 0139  Ισπανική ειδική έκδοση: Κεφάλαιο 03 τόμος 19 σ. 0012  Πορτογαλική ειδική έκδοση : Κεφάλαιο 03 τόμος 19 σ. 0012  Φινλανδική ειδική έκδοση: Κεφάλαιο 3 τόμος 12 σ. 0103  Σουηδική ειδική έκδοση: Κεφάλαιο 3 τόμος 12 σ. 0103 

ΚΑΝΟΝΙΣΜΟΣ (ΕΟΚ) αριθ. 2309/80 ΤΗΣ ΕΠΙΤΡΟΠΗΣ της 3ης Σεπτεμβρίου 1980 περί τρίτης τροποποιήσεως του κανονισμού (ΕΟΚ) αριθ. 2960/77 "περί των λεπτομερειών πωλήσεως του ελαιολάδου που ευρίσκεται στην κατοχή των οργανισμών παρεμβάσεως"Η  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1917/80 (2), και ιδίως το άρθρο 12 παράγραφος  4,  Εκτιμώντας:  ότι το άρθρο 16 παράγραφος 1 του κανονισμού (ΕΟΚ) αριθ. 2960/77 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 914/80 (4), προβλέπει ότι, σε περίπτωση πωλήσεως για εξαγωγή, τα εξαγόμενα έλαια δεν τυγχάνουν επιστροφής κατά  την εξαγωγή- ότι η διάταξη αυτή δικαιολογείται από το γεγονός ότι η ελάχιστη τιμή της δημοπρασίας για εξαγωγή καθορίζεται βάσει της τιμής της διεθνούς αγοράς- ότι, για τον ίδιο λόγο, πρέπει να αποφευχθεί να τυγχάνουν τα εξαγόμενα έλαια ενισχύσεως στην κατανάλωση- ότι πρέπει συνεπώς να συμπληρωθεί το άρθρο 16 του κανονισμού (ΕΟΚ) αριθ. 2960/77- ότι τα μέτρα που προβλέπονται από τον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το άρθρο 16 παράγραφος 1 του κανονισμού (ΕΟΚ) αριθ. 2960/77 αντικαθίσταται από το ακόλουθο κείμενο:  "Άρθρο 16 1. Σε περίπτωση πωλήσεως για εξαγωγή, τα εξαγόμενα έλαια δεν τυγχάνουν της επιστροφής κατά την εξαγωγή που καθορίζεται σύμφωνα με τις διατάξεις του κανονισμού αριθ. 171/67/ΕΟΚ, ούτε της ενισχύσεως στην κατανάλωση που αναφέρεται στο άρθρο 11 του  κανονισμού αριθ. 136/66/ΕΟΚ.  Εν τούτοις, κατά την έννοια του κανονισμού (ΕΟΚ) αριθ. 754/76, τα έλαια αυτά θεωρούνται ότι έχουν ικανοποιήσει τις διατάξεις του άρθρου 2 παράγραφος 1 του προαναφερθέντος κανονισμού από τη στιγμή εκπληρώσεως των τελωνειακών διατυπώσεων εξαγωγής."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 3 Σεπτεμβρίου 1980.  Για την Επιτροπή Finn GUNDELACH Αντιπρόεδρος  (1) ΕΕ αριθ. 172 της 30.9.1966, σ. 3025/66.  (2) ΕΕ αριθ. Ν 186 της 19.7.1980, σ. 1.  (3) ΕΕ αριθ. Ν 348 της 30.12.1977, σ. 46.  (4) ΕΕ αριθ. Ν 98 της 16.4.1980, σ. 6.